יאיר קראוס

יאיר קראוס (נולד ב-19 ביולי 1984, י"ט בתמוז ה'תשמ"ד) הוא עיתונאי ישראלי המשמש ככתב הצפון, הגליל והגולן במערכת החדשות המאוחדת של "ynet" ו"ידיעות אחרונות". קודם לכן שימש ככתב הצפון ותחומי בריאות ואיכות הסביבה בעיתון "מקור ראשון".

== ביוגרפיה ==
יאיר קראוס נולד בפתח תקווה בשנת 1984. בוגר סניף מלאבס בתנועת בני עקיבא. היה פעיל וחבר במועצות התלמידים והנוער הארצית וכיהן כסגן יו"ר מועצת התלמידים במחוז מרכז בין השנים 2001–2002. למד בישיבת ההסדר בקרית שמונה.<ref></ref> בעל תואר ראשון במדעי המדינה ומשאבי אנוש מהמכללה האקדמית צפת. קצין במילואים ביחידת קציני מודיעי נפגעים והיה חבר ועד מנהל בגרעין התורני־לאומי "אומץ" בעיר עכו.

קראוס שימש ככתב מטעם הערוץ הראשון בצפון הארץ כשלוש שנים, וסיים את תפקידו בערוץ בשנת 2011.<ref>; </ref> כן שימש ככתב וכעורך מהדורת החדשות המקומיות בכבלים בצפון,<ref></ref> כתב בצפון רדיו קול חי, עורך בטאון 'זרעים' של תנועת בני עקיבא, מגיש אקטואליה ברדיו צפון ללא הפסקה ועוד.

=== מקור ראשון ===
בין השנים 2011–2022 שימש קראוס כעיתונאי בעיתון מקור ראשון וסיקר את תחומי איכות הסביבה וענייני חברה בחיפה ובצפון ישראל. בשנת 2019 החל לכסות עבור העיתון גם את תחום הבריאות והיה מהמובילים בסיקור מגפת הקורונה בישראל.

ככתב העיתון מקור ראשון, הוביל בשיתוף פעולה עם כלי תקשורת נוספים, את סיקור המהומות בישראל והיה העיתונאי היחיד שהעביר דיווחים מהעיר עכו במהלך האירועים הלאומניים ואחריהם. בדצמבר 2021 תקף שמעון לנקרי, ראש העיר עכו, את עבודתו של קראוס בטענה כי הוא "לוקח רכילות של אנשים והופך אותה ללאומנות והוא עסוק רק בזה".<ref>[https://www.facebook.com/watch/?v=450544879786579 ריאיון בדף הפייסבוק של עכונט], 21 בדצמבר 2021</ref> בתגובה פרסמו ארגון העיתונאים בישראל,<ref>[https://www.itonaim.org.il/wp-content/uploads/2021/12/פניה-לשמעון-לנקרי-בעניין-התבטאויותיו-בעניינו-של-יאיר-קראוס.pdf מכתב מטעם ארגון העיתונאים בישראל אל שמעון לנקרי], 21 בדצמבר 2021</ref> חברי כנסת ועיתונאים רבים, גילויי תמיכה בקראוס ובדיווחיו.<ref>; ; ראו שיתופים ל [https://twitter.com/haggai_segal/status/1473235028922535939 ציוצו של חגי סגל] ול [https://twitter.com/yair_kraus/status/1473244898388324352 ציוצו של יאיר קראוס], 21 בדצמבר 2021</ref> ב-2023 קיבל קראוס את פרס ז'בוטינסקי על סיקור המאורעות בעכו.<ref></ref>

זוכה פרס פראט לשנת 2013 על כתבתו "מלחמת המים", אשר עסקה בהשתלטות הרשויות על מקורות מים בגליל העליון ובעמק המעיינות.<ref></ref> בשנת 2017, לאחר שחשף שדובק חילקה סיגריות לקטינים ולמבוגרים בניגוד לחוק, בהילולת מירון, העיד במשטרה על אודות הפרשה.<ref></ref> באותה שנה, לאחר שפרסם תחקיר על הפערים במתן שירותי הבריאות בין מבוטחי הקופות בצפון לעומת מבוטחי הקופות במרכז התקיים דיון בכנסת בעקבות ממצאי התחקיר. במסגרת סיקור מגפת הקורונה ערך בינואר 2021 תחקיר על כישלון מפקדת "אלון" במערכה בקורונה בגל השני, שהוביל לשינוי המדיניות באופי החקירות האפידמיולוגיות.<ref></ref> כמו כן, חשף כי בגל החמישי של מגפת הקורונה בישראל קרסו שירותי מערכות הבריאות בפריפריה, בשל היקפי האשפוזים ובידוד צוותים רפואיים.<ref></ref>

באוגוסט 2021 חשף כי בעלי הון ערבים-ישראלים רוכשים שטחים נרחבים בגליל במטרה אסטרטגית לצמצם את ההתיישבות היהודית. בעקבות פרסום התחקיר הקים שר החקלאות ופיתוח הפריפריה, הנגב והגליל עודד פורר צוות משימתי לטיפול בתופעה.<ref></ref>

משדר אחת לשבוע את תוכנית האקטואליה "מדברים ברדיו" בתחנת רדיו קול רגע. בחודש יוני 2021 נבחר לוועד המנהל של ארגון העיתונאים בישראל.

=== ידיעות אחרונות ו-ynet ===
החל מדצמבר 2022 משמש קראוס ככתב הצפון, הגליל והגולן במערכת החדשות המאוחדת של ynet וידיעות אחרונות.<ref>[https://twitter.com/yair_kraus/status/1592494020114018306 ציוץ של יאיר קראוס ברשת החברתית טוויטר], 15 בנובמבר 2022; [https://twitter.com/yair_kraus/status/1598035574224752641 ציוץ של יאיר קראוס ברשת החברתית טוויטר], 30 בנובמבר 2022</ref>

== חיים אישיים ==
תושב עכו. נשוי לאפרת, יועצת חינוכית, ואב לארבעה.

==קישורים חיצוניים==

* 

== הערות שוליים ==

קטגוריה:סגל מקור ראשון
קטגוריה:עיתונאים כותבי עברית
קטגוריה:סגל ידיעות אחרונות
קטגוריה:עכו: אישים
קטגוריה:כתבי בריאות ישראלים
קטגוריה:זוכי פרס ז'בוטינסקי
קטגוריה:בוגרי בני עקיבא
קטגוריה:בוגרי ישיבת ההסדר קריית שמונה
קטגוריה:ישראלים שנולדו ב-1984
קטגוריה:עיתונאים ישראלים